Diari Oficial de la Generalitat Valenciana


Sumari del DOGV 5372, del 23-10-2006 (2006/11722)

RESOLUCIÓ de 20 de setembre de 2006, de la secretària autonòmica de Telecomunicacions i Societat de la Informació, per la qual es dóna publicitat a la modificació de la declaració de política de certificació de certificats reconeguts en dispositiu segur per a ciutadans.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/11044


Data del document
:   20-09-2006

Organisme emissor
:   Conselleria d'Infraestructures i Transport

Tipus de document
:   Resolució

Anàlisi jurídica

 Descriptors 

:   * telecomunicació
    * comunicació de dades
    * signatura electrònica

RESOLUCIÓ de 20 de setembre de 2006, de la secretària autonòmica de Telecomunicacions i Societat de la Informació, per la qual es dóna publicitat a la modificació de la declaració de política de certificació de certificats reconeguts en dispositiu segur per a ciutadans. [2006/11847]  
Per mitjà del Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, es regula l'efectiva implantació de la firma electrònica en l'àmbit de les relacions entre l'administració i esta amb el ciutadà, i es desenvolupa una autoritat de certificació pròpia, i se la dota de la infraestructura necessària per a l'emissió i gestió de claus i certificats per a la utilització de la firma electrònica avançada.   
L'article 9.4, apartats b, c, d i e d'este mateix Decret expressa que correspon a l'autoritat certificadora redactar, mantindre, revisar i aprovar les polítiques de certificació que regixen el funcionament dels servicis de certificació.  
Per Resolució de 12 de novembre de 2004, de la secretària autonòmica de Telecomunicacions i Societat de la Informació, es dóna publicitat a les declaracions de polítiques de certificació de certificats d'aplicació, de certificats reconeguts en dispositiu segur per a ciutadans i de certificats reconeguts en suport programari per a ciutadans, i esta política va ser modificada i publicada la seua modificació per Resolució de 10 d'octubre de 2005.  
Com el mateix decret establix correspon a l'autoritat de certificació documentar i publicar les polítiques de tal manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants, així com revisar les polítiques de certificació existent de tal forma que es puguen detectar i corregir anomalies tant tècniques com de procediment o d'aplicació de les directrius marcades per les polítiques de certificació.   
A causa d'un canvi en la tecnologia s'emetran certificats per una autoritat de certificació subordinada nova, ACCV-CA2, la qual expedirà els certificats reconeguts en dispositiu segur per a ciutadans amb les mateixes condicions per a l'usuari que els emesos amb la versió anterior, però amb una tecnologia més avançada, i canviarà de la política anterior l'emissor del certificat, que serà ACCV-CA2 i el perfil d'este, que serà el nou adaptat a esta política. Els certificats emesos amb la versió anterior continuaran sent vàlids fins a la data de caducitat o de revocació, si és el cas. Per això es fa necessària una revisió i modificació de la política de certificació de certificats reconeguts en dispositiu segur per a ciutadans, i és per això que resolc:   
Aprovar el nou document de Política de certificació de certificats reconeguts en dispositiu segur per a ciutadans, versió 5.0, i garantir-ne la coherència amb el Decret 87/2002, de 30 de maig, del Govern Valencià, pel qual es regula la utilització de la firma electrònica avançada en la Generalitat Valenciana, amb la Llei 59/2003, de 19 de desembre, de Firma Electrònica, i la Directiva 1999/99/CE del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'Autoritat de Certificació de la Comunitat Valenciana (www.accv.es/cps).  
València, 20 de setembre de 2006.. La secretària autonòmica de Telecomunicacions i Societat de la Informació. Blanca Martínez de Vallejo Fuster.